Maður telur sig þekkja sögu en veit aðeins hvernig hún endar.
Til að kynnast sögunni raunverulega þarf að fara til upphafsins.
Hans hátign, konungurinn.
Lávarðar mínir og ráðgjafar, mikil vinna liggur fyrir okkur.
Fyrr á tímum var ég blekktur af þeim sem fóru með stjórnartaumana.
Margt var gert án vitundar minnar eða samþykkis.
En framgangur af því tagi mun ekki eiga sér stað framvegis.
Yðar náð er tilnefndur forseti ráðsins.
Ásamt hertoganum af Suffolk.
Yðar hátign.
Við munum koma saman aftur innan skamms.
Til þess að ræða hluti sem standa hjarta okkar nærri.
Má ég eiga við þig orð.
Þrátt fyrir að það sé mér mikið ánægjuefni...
...að Wolsey sé ekki lengur meðal okkar, að þá...
Jafnvel í fjarveru sinni, fyllir hann þig ekki óróleika?
Hvernig þá?
Hann var dæmdur, en ekki fyrir landráð.
Sem þýðir að hann er enn á lífi.
Og svo lengi sem hann lifir, stafar bæði konungsríkinu og okkur hætta af honum.
Hann er órafjarri í York. Í ónáð.
Ég held að þú gerir of mikið úr hættunni.
Og ég held að þú áttir þig ekki á henni.
Konungurinn, eins og þú veist, gæti hæglega skipt um skoðun.
Og ef hann gerði það, ef Wolsey ætti afturkvæmt til hirðarinnar...
...værum við báðir með nægilegt tilefni til að óttast hefnd hans.
Kirkjuhús Wolsey kardinála Yorkshire
Þetta er óþolandi. Það þarf að gera við þakið.
Með hverju og af hverjum?
Við eigum enga peninga og höfum enga þjóna.
Ég er viss um að konungurinn ætlaði þér aldrei að búa svona ömurlega.
Þegar öllu er á botninn hvolft, ertu enn erkibiskupinn af York.
Já, kannski er þetta ekki konungnum að kenna.
Ég hef fengið tilefni til þess að rifja upp gamla spádóminn:
„Þegar kýrin fer á nautið skal prestur aðgæta á sér hausinn.“
Áttu við beljuna Anne Boleyn?
Einmitt.
Það er þess vegna sem ég skrifa henni þetta bréf.
Jafnvel þó að hún sé orsökin fyrir eymd okkar?
Já, einmitt, þar sem hún er orsökin getur hún einnig verið bótin.
Ég þarf bara að sannfæra hana um að ég sé ekki óvinur hennar heldur vinur.
Ég á enn bréfið þar sem hún lofaði að launa mér...
...fyrir allar þrautir mínar og fyrirhöfn ef hún yrði einhvern tíma krýnd.
Mig rekur í minni að á þeim tíma...
...hafi loforð hennar vakið með þér kátínu.
Já, einmitt, kannski gerðu þau það.
Síðan þá hefur skopskyn mitt farið minnkandi.
Sir Thomas, ég tók eftir því að þú veitir þér ekki skrautklæði embættis þíns.
Ég er ekki svo hégómlegur að sýna mátt þess, herra Cromwell.
En ég skal segja þér, ég ætla mér algjörlega að nýta hann.
-Má ég spyrja til hvers? -Hér, til dæmis.
Hér er skýrsla um nýlega predikun sem haldin var í Cambridge...
...af Hugh Latimer nokkrum.
Háttsettum meðlimi háskólans. Tilvitnun byrjar:
„Herra Latimer sagði að hin heilaga ritning skyldi lesin á enskri tungu...
...af öllu kristnu fólki, hvort sem um er að ræða presta eða almúga.
Hann fáraðist yfir gyllingu líkneskja...
...skipulagningu pílagrímsferða og hjátrúarfullri tilbeiðslu.
Hann sagði alla menn presta...
...og við þyrftum enga presta eða páfa á jörðu niðri.“
Við lifum á breyttum tímum, herra Cromwell.
Mér er að fullu ljósar áhættur og hættur samfara svo opinni stefnu...
...gagnvart þessum nýstárlegu, villuráfandi söfnuðum.
Fordæmir þú alla umbótasinna sem villutrúarmenn?
Wolsey var allt of linur við þá.
Ég ætla mér það ekki.
Ætlar þú að brenna þá?
„Þessi trú að páfinn og prestastéttin búi yfir aðskildum mætti...
...og valdi fer gegn ritningunni.
Konungurinn er fulltrúi Guðs á jörðu...
...og lög hans eru Guðs lög.
Drottnarinn stendur aðeins Guði einum reikningsskil...
...hlýðni þegna hans er sú hlýðni sem Guð fer fram á.
Það að kirkjan og páfinn drottni yfir prinsum Evrópu...
...er ekki aðeins skömm allra skamma, heldur inngrip í Guðlega skipan.
Einn konungur og ein lög í Guðs nafni í öllum ríkjum.“
Þessi bók er bók fyrir mig og fyrir alla konunga.
Og það eru aðrar bækur eins og hún.
Bækur sem fjalla um misnotkun valds, forréttinda...
...ágirnd prestastéttarinnar í ríki hans hátignar.
Bækur sem Wolsey hélt af ásettu ráði fyrir þér leyndum.
Ég myndi vilja lesa þær.
Nú þegar ég hef tekið völdin í eigin hendur...
...skal ég vinna dag og nótt ef þörf krefur til að leysa úr málunum.
Þar á meðal ógildingunni.
Ég sver þér að allt mun breytast.
Hans hátign konungurinn.
-Chapuys sendiherra. -Yðar hátign.
Ég heyri að þú sért mjög hæfur og skynsamur erindreki.
Eins og ég, er ég viss um að þú hafir heyrt um nýju trúarlegu ágreiningsefnin.
Ég þekki vissulega til nokkurra nýrra trúvillumála sem skotið hafa upp kollinum.
Ef aðeins páfinn og kardinálar hans gætu sett hégómlegt mikillæti sitt til hliðar...
...og lifað í samræmi við lífsreglur Guðspjallanna...
...og forfeðra kirkjunnar.
Ég er meðvitaður um að yðar hátign...
...stendur í deilu við hans heilagleika.
Ég er ekki að tala um sjálfan mig.
Veistu, að þegar Lúter réðist á lesti...
...og spillingu prestastéttarinnar, hafði hann á réttu að standa.
Hefði hann hætt og ekki haldið áfram og eyðilagt sakramentin...
...og þannig má áfram telja, hefði ég tekið upp pennann honum til varnar...
...í stað þess að ráðast á hann.
Þörfin á umbótum innan kirkjunnar er ljós.
Keisaranum ber skylda til að stuðla að þeim og sama á við mig í ríki mínu.
Það gleður mig að hafa fengið þetta tækifæri til að skiptast á skoðunum.
-Yðar hátign. -Sendiherra.
-Ég undrast að þú hafir svona mikinn tíma. -Til að gera hvað?
-Til að gera ekkert. -Hvað ertu að segja?
Átt þú ekki að vera að stjórna landinu?
Ég læt Norfolk um það. Hann er í betri æfingu.
Í öllu falli eru fundir með sendiherrum óendanlega leiðinlegir.
Þeir eru allir lygarar, hræsnarar og miðaldra menn.
Kysir þú heldur að þeir væru konur?
Kæri vinur, ef allir sendiherrar væru fallegar konur...
...þjónaði ég landi mínu dag og nótt.
-Hér erum við. -Yðar náð.
Má ég kynna skjólstæðing minn, ungfrú Catherine Brooke.
-Sir Anthony Knivert. -Ungfrú Catherine.
-Herra. -Anthony er einn af okkar bestu knöpum.
Nema þegar ég dett af baki.
-Hefur þú gaman að göngunni? -Já.
Gott. Þá ætla ég ekki að ónáða þig frekar.
Leggið ykkur fram, drengir.
-Falleg er hún, er það ekki? -Svo sannarlega.
Ég ætla að kvænast henni.
Hefur þú verið í útlegð, herra Fish?
Já, herra.
Það var ánægja Wolsey kardinála, að geyma mig í Hollandi...
...af ótta við að ég segði sannleikann.
Svo hví reyndir þú að snúa aftur?
Ég hélt, herra minn, að þar sem kardinálinn væri fallinn og sendur í burtu...
...hefðu kannski kringumstæðurnar í landinu breyst til hins betra.
Umburðarlyndari.
Átt þú vini í landinu?
-Auðvitað, herra minn, sem Englendingur. -Við hirðina?
Áttu vini við hirðina?
Neitar þú að vera höfundur þessa verks...
...Bón fyrir betlarana?
Nei, herra minn.
Hvað er þetta?
Herra, ákall til hans hátignar...
...um að bæta úr ýmissi hræðilegri og hneykslanlegri misnotkun kirkjunnar.
Þú virðist halda fram að raunverulegt markmið kirkjunnar...
...sé að ná til sín öllu valdi, yfirráðum, hlýðni og sæmd frá konunginum.
Reyndar, gengur þú lengra. Þú segir að kirkjan sjálf...
...sé upptök uppreisnar og óhlýðni gegn konunginum.
Er það ekki, herra Fish?
Og hér, herra Fish, ef mér leyfist.
Segir þú að heimturnar frá lýðnum...
...séu ekki gefnar góðviljuðum, jarðneskum prinsi..
...heldur „miskunnarlausri, djöfullegri blóðsugu...
...sem er drukkin af blóði píslarvotta og dýrlinga Krists.“
Skammastu þín, herra Fish.
Því hverjar eru þessar miskunnarlausu, djöfullegu blóðsugur...
...það eru smurðir prestar hinnar heilögu kirkju okkar.
Þeir sem sýna okkur leiðina til himna.
En reyndar trúir þú því ekki heldur, er það nokkuð, herra Fish?
Hver ert þú?
Ég er kristinn maður, barn hinnar ævarandi sælu...
...vegna hinnar bitru píslargöngu Krists.
Það er hið sæla svar.
Það er líka trúvilla.
Hvað er að? Hvað hefur hún gert?
Hún klæðist purpuralit.
Og purpurarauður er litur konungsborinna.
Veistu, stundum óska ég þess...
...að allir Spánverjar væru á hafsbotni.
Fröken Boleyn...
...þú ættir ekki að svívirða heiður drottningar með svona máli.
Catherine skiptir mig engu máli.
Ég myndi frekar vilja sjá hana í gálganum en að viðurkenna hana sem húsfrú mína.
-Er þetta það? -Já, yðar hátign.
Guð sé lof.
Hvað er að, herra Cromwell?
Yðar hátign, ég...
Herra Cromwell.
Ég þarf að biðja um undanlátssemi og fyrirgefningu yðar hátignar, áður en ég...
Haltu áfram.
Ég hafði ástæðu nýlega, í heimsókn minni í Waltham klaustur...
...til þess að ræða við lærðan vin þar.
Við ræddum um hið mikla vandamál yðar hátignar.
Komumst að þeirri niðurstöðu að ráðgjafar yðar hátignar...
...nálguðust ef til vill ekki málefnið...
...á sem bestan hátt til þess að leysa það.
-Þú átt við í gegnum dómstólana? -Já.
Eins og yðar hátign fullvel veit, eru konungar ofar lögunum.
Þeir þurfa aðeins að svara Guði, sem smurði þá.
Okkur virðist sem að málefnið sé hvorki, og hafi aldrei verið lagalegs eðlis.
Það er guðfræðilegt.
En í því tilviki, hver ætti þá að fella um það dóm?
Við leggjum til...
...að yðar hátign fái álit guðfræðinga...
...við háskólana í Evrópu.
Dómur þeirra yrði kveðinn upp..
...og honum mætti hrinda í framkvæmd án mikilla erfiðismuna.
Og með þeim einföldu ráðstöfunum...
...geri ég ráð fyrir því að friðþægja mætti þjakaða samvisku yðar hátignar.
Getur þú ritað mér skjal með rökum þínum?
-Ef yðar hátign treystir mér fyrir því. -Nei, ég skipa þér að gera svo.
Og svo skipa ég þér sem konunglegum erindreka...
...að sækja heim háskólana í Evrópu.
Ég vil heyra álit guðfræðideilda þeirra eins fljótt og auðið er.
Þakka þér fyrir, herra Cromwell.
Enn er tími til að afneita villutrú þinni, herra Fish.
Ef þú viðurkennir að skoðanir þínar hafi verið misráðnar, djöfullegar...
...gegn lögum Guðs...
...að þá verður þér hlíft við þeim miklu þrautum sem þú þarft annars að þola.
Ég bið þig, viðurkenndu syndir þínar.
Guð mun taka á móti þér opnum örmum í ríki sitt.
Iðrastu.
Iðrastu, þú hefur enn tíma.
Drottinn er minn hirðir. Mig mun ekkert bresta.
Á grænum grundum lætur hann mig hvílast, leiðir mig að vötnum.
Jafnvel þó ég fari um dimman dal...
...óttast ég ekkert illt, því þú ert hjá mér.
Sproti þinn og stafur hugga mig.
Þú býrð mér borð frammi fyrir fjendum mínum.
Þú smyr höfuð mitt með olíu, bikar minn er barmafullur.
Já, gæfa og náð fylgja mér alla ævidaga mína...
...og í húsi Drottins bý ég langa ævi.
Ég þarf að segja þér svolítið.
Ég hef ákveðið að aðla þig og fjölskyldu þína.
Þú verður gerður að jarli Wiltshire og Ormonde...
...og ég útnefni þig ríkisráðsfulltrúa hans hátignar.
Georg verður Rochford lávarður...
...og gerður að meðlimi ráðsins.
Yðar hátign, ég er orðlaus.
Örlæti þitt hættir aldrei.
Ég bind líka miklar vonir við herra Cromwell.
Það gleður mig. Hann er fjölskylduvinur.
Þú þekkir ritgerðina hans.
Ég vil að þú heimsækir páfann og keisarann í Bologna.
Ég vil að þú segir þeim frá þessu nýja máli.
Segðu mér að þú sért ekki að missa vonina.
Það er satt, ég...
Ég vonaði alltaf að konungurinn...
...ef hann fengi að gera eins og hann vildi í nokkurn tíma, myndi frá hverfa...
...myndi lúta samvisku sinni og breyta ásetningi sínum...
...eins og hann hefur gert svo oft áður.
Ég trúði því af öllu hjarta að hann myndi ná áttum.
En nú, er ég...
Frú mín, ég bið þig. Ekki gefast upp.
Nei, yðar ágæti. Ég mun aldrei gefast upp.
Þakka þér fyrir það sem þú hefur gert fyrir föður minn.
Alla fjölskyldu mína.
Meira er í vændum.
Ég hef gert breytingar á gömlu höllinni hans Wolsey í York.
Þú sagðir að þér líkaði hún.
Hún er gjöf mín til þín.
Hvað er að?
Hef ég gert þig óhamingjusama?
Nei.
Ég yrði aðeins óhamingjusöm ef þú hættir einhvern tíma að elska mig.
Lundúnir myndu áður bráðna ofan í Thames-ánna.
Er allt nú fyrir lafði Anne?
Sir Thomas, minnir þetta þig ekki á brúðkaupsveislu?
Mér virðist svo að ekkert vanti nema prestinn...
...til þess að afhenda brúðkaupshringana og lýsa yfir blessun sinni.
Guð forði því að slíkt gerist.
Þetta kemur mér ekki við.
Nýja starf mitt sem kanslari...
...snýst um að gera mitt ítrasta til þess að berjast fyrir Kristindómnum.
Kannski er hans hátign...
...hallari undir umbótasinnana en þú heldur.
Ó, það held ég ekki.
Ég þekki hann betur en þú, yðar ágæti.
Dýpstu hvatir hans eru hefðbundnar og trúfastar.
Hann kann að hóta því að brjótast frá Róm...
...en ég held að hann muni aldrei gera það.
Ég vona að þú hafir á réttu að standa.
Afleiðingin yrði óhugsandi.
Allt virðist ganga þér í haginn, yðar náð.
Ég hef fengið slæmar fréttir.
Ég hef nefnilega vitneskju um að konungurinn...
...hafi sent Wolsey myndgrafna brjóstmynd af sér.
Og?
Það er venjulega merki um góðvild.
Það kann að boða sættir.
Lítil gjöf til þess að friða samvisku konungs er varla merki um...
...að biskupinn af York fái uppreisn æru.
Hugsaðu um þetta svona.
Þegar satan féll frá himnum var honum einhvern tíma boðið að koma aftur?
Þér var það.
Ég sé að þú hefur tekið við velvild herra Cromwell, herra Wyatt.
Hversu gagnsær heimurinn er orðinn.
En var rangt af mér að gera það, Tallis?
Ég held það. Já. Þú ættir að standa á eigin fótum.
Ekki vera kjáni, Tallis. Þú lifir ekki af lengi í þessum hála heimi...
...án stuðnings frá mikilmenni.
Finnst þér herra Cromwell vera mikilmenni?
Nei, ég held að hann sé maður á uppleið. Mundu orð mín.
Hvað sem öðru líður að þá reið ég henni.
Hvað er að, Thomas?
Mér hefur borist svar við bréfi mínu.
Frá ungfrú Boleyn?
Hvað sagði hún?
Að hún muni ekki ræða við konung fyrir mína hönd.
Þá eru vonir okkar úti.
Nei. Nei. Nei.
Ég hef ákveðið að skrifa annarri konu...
...sem er mun glæstari en þessi óknytta hóra.
Og mun líklegri til þess að sýna okkur vinsemd.
Frú mín, konungurinn er hér.
Vinsamlega fáðu þér sæti.
Hátign.
Ég kom því ég heyrði að þú værir ekki heilsuhraust.
Og að læknirinn þyrfti að taka þér blóð.
-Hvernig líður þér núna? -Mér líður mjög vel.
Fallegt af yðar hátign að sýna umhyggju.
Hvernig líður dóttur okkar?
Hún skrifar mér á fullkominni latínu og segir mér að hún dansi galliard...
...og geti leikið á lútu öðrum til velþóknunar og ánægju.
-Þú ættir að vera stoltur af henni. -Ég er stoltur af henni.
Þú ættir að bjóða henni til hirðarinnar.
Þú gætir horft á hana dansa og leika.
-Það yrði þér kannski til ánægju. -Catherine, ég...
Ég heyri að fjölmargir erindrekar þínir...
...hafi verið sendir úr landi til þess að fá guðfræðilegt álit á skilnaðinum.
Fyrir alla fræðimenn sem greiða þér atkvæði...
...gæti ég fundið þúsund sem myndu kjósa með mér.
Lávarðar mínir...
...á hverjum degi neyðist ég til þess að lesa skýrslur um óánægju...
...uppnám og tafir um allt konungsríki mitt.
Ríkissjóður minn er tómur...
...og við fáum lánað fé í miklum mæli.
Yðar náðir eru í forsæti yfir þessu ráði...
...en samt heyri ég ekkert frá ykkur um þessi mál.
Eða önnur mál.
-Yðar hátign verður að fyrirgefa mér... -Já, ég veit, ég þarf alltaf að fyrirgefa þér.
En ég er orðinn þreyttur á að fyrirgefa þér!
Ég hef veitt þér allt, þar á meðal réttinn til að kalla þig prins!
Og hvað fæ ég í staðinn?
Ég hélt að kardinálinn væri hégómagjarn, eigingjarn og gráðugur...
...alveg eins og þið sögðuð mér.
En nú skil ég þá byrði sem hann þurfti að bera, án þess að kvarta.
Yðar hátign ætti ekki að gleyma að hann stal einnig frá yður.
...og að hann hafi sett hagsmuni Frakklands...
...jafnvel ofar hagsmunum Englands.
Er það sem þú heldur, Thomas?
Það er sannarlega rétt að kardinálinn hafi verið hrokafullur án takmarkana.
Það olli honum gríðarlegum skaða...
...og varð til þess að hann misnotaði þær umtalsverðu gjafir sem Guð gaf honum.
En samt er hann betri maður en þið allir...
...við að stjórna málefnum konungsríkisins.
-Ég mun ræða við hann. -Já, þú verður.
Chapuys sendiherra, yðar hátign.
Sendiherra.
-Ég er með bréf til yðar hátignar. -Frá keisaranum?
Nei. Frá Wolsey, kardinála.
Það er undarlegt. Veistu hvað stendur í því?
Kardinálinn býðst til þess að koma á sættum...
...á milli þín og hans, keisarans og Rómar.
Þetta snilldarbragð kæmi í ljós við komu tilskipunar frá páfanum..
...þar sem Henry yrði skipað að yfirgefa Anne Boleyn og helga sig hjónabandinu.
Keisarinn býður fjárhagslegan og siðferðilegan stuðning...
...og krefst þess að Wolsey verði aftur gerður að kanslara.
Heldur þú að þetta geti virkað?
Kardinálinn er ekkert ef ekki hugvitssamur.
Ég vil að þú komir á nýju þingi.
Koma þarf mikilvægum hlutum í framkvæmd.
Ríkissjóður minn er tómur, fyrir það fyrsta.
Ég geri eins og yðar hátign skipar.
En ég verð að vara þig við að þér á ef til vill ekki eftir að finnast þetta þing...
...eins leiðitamt og þau fyrri.
Hvers vegna?
Ja, þó ég verði að viðurkenna að ég sé meðal þeirra...
...sem kölluðu eftir meira umburðarlyndi og tjáningarfrelsi...
...óttast ég að frelsið sem yðar hátign hefur veitt af góðsemi sinni...
...sé nú misnotað fyrir opnum tjöldum.
Það eru margar ósammála raddir í konungdæminu...
...aðallega um trúarleg málefni.
Óskir eru uppi um umbætur.
Hversu marga hefur þú brennt, Thomas?
Sex.
Allar lögmætar, nauðsynlegar og vel framkvæmdar.
Vel framkvæmdar?
Já, Harry.
Hvað sagði hann?
Ja, í svo mörgum orðum...
...sagði hann mér að hann hallaðist að því að náða Wolsey...
...og koma honum aftur í konunglega náð.
Og hvað sagðir þú?
Ég var sammála hans hátign að kardinálinn hefði marga hæfileika.
Gerðir þú hvað?
Ég var sammála konunginum að kardinálinn hefði marga hæfileika.
Ég trúi þessu ekki.
Hefur þú ekki rætt sjálfur...
...um þá hræðilegu hefnd sem hann myndi kalla á okkur...
...ef hann hefði einhvern tíma völd til?
Eða telur þú ef til vill hefnd ekki vera meðal hinna mörgu hæfileika hans.
Jú, það geri ég sannarlega.
Þess vegna legg ég rækt við hylli konungsins.
Yðar hátign verður glaður að heyra að Parísarháskóli...
...mestu verðlaun þeirra allra, hefur talað þér í hag.
Og Ítalía?
Ég viðurkenni að háskólarnir þar eru klofnir.
En Padúa, Flórens og Feneyjar hafa allir lýst yfir stuðningi við yðar hátign.
Spánn? Heimaland Catherine?
Spánn er á móti.
Ertu hissa?
Og þú, lávarður minn.
Náðir þú að sjá keisarann og hans heilagleika?
Hvernig hafa þeir það?
Yðar hátign, keisarinn neitaði að hitta mig.
Og hans heilagleiki?
Páfinn lét mig bara fá þessa tilskipun, til þess að færa yðar hátign.
Hvað stendur í henni?
Tilskipunin fer fram á að yðar hátign...
...skipi lafði Anne Boleyn að yfirgefa hirðina.
Hún neitar að gefa yðar hátign leyfi til að kvænast á ný...
...á meðan dómstóll páfagarðs ákvarðar í máli yðar hátignar.
Herra Wyatt.
-Ég er upptekinn. -Það er maður sem þú ættir að hitta.
-Ekki núna, herra Wyatt. -Það varðar kardinálann.
Yðar ágæti, hvað get ég gert fyrir þig?
Herra minn, ég vil biðja þig um stóran greiða.
Þetta eru erfiðir tímar.
Mér virðist sem að í ákveðnum híbýlum...
...megi nú finna blygðunarlausan og opinberan fjandskap gegn kirkju okkar.
-Eins og við komumst að í Þýskalandi... -Og hvað viltu að ég geri?
Ég bið þig að nota hin miklu áhrif þín hér við hirðina...
...til þess að forða Englandi frá barmi hamfara og eyðileggingar.
Fyrir ást okkar allra á Kristi og lærisveinum hans.
Hvaða lærisveinum?
Ég trúi ekki að Kristur hafi haft lærisveina, ekki einu sinni heilagan Pétur.
Allir þessir menn voru svikahrappar...
...sem þóttust fylgja Kristi og tala í hans nafni.
Og þeir byggðu kirkjuna á lygum sínum.
Almáttugur.
Herra dómari, herra dómari, svo þakklátur.
Herra, þetta er Augustus de Augustinis.
Einkalæknir Thomasar Wolsey.
Wolsey? Hvað veist þú um hann?
Herra, ég veit að Wolsey óskaði eftir hjálp keisarans og p...
-Páfans? -Já, herra dómari...
...hans heilagleika páfans. Gegn hans hátign.
-Áttu þeir í samskiptum? -Já, já, já.
Og hver annar?
Wolsey átti í ráðabruggi með Catherine drottningu...
...vegna þess að hún sagði það einu leiðina fyrir hann...
-Að komast aftur til valda. -Já.
Konungurinn verður að heyra þetta.
Nú veistu sannleikann, þú verður að aðhafast gegn honum.
Hann og prestar hans og prelátar...
...halda að þeir geti stjórnað konungdæmi yðar hátignar.
Að þeir séu ofar þér.
Og með því að hlíta leiðbeiningum frá páfanum...
...var Wolsey þá ekki að starfa sem erindreki erlends lands?
En sú framhleypni í páfanum...
...að halda að hann gæti sagt þér, þér fyrir verkum.
Wolsey, herra minn. Í nafni konungsins.
-Vaknaðu. -Farðu fram úr.
-Nei, nei. -Hann hefur ekkert gert af sér.
Thomas Wolsey, þú ert handtekinn samkvæmt skipun konungs...
...og ákærður fyrir landráð.
Verður fluttur til Lundúna þar sem réttað verður yfir þér.
-Svona, svona, Joan. -Verðir.
Engin tár. Ekki tárfella fyrir mig, ég bið þig.
Fyrirgefðu mér.
Því þú hefur ekki margt til að minnast mín.
Nei. Ég á líf og allt í því til minningar um þig.
Verðir. Setjið hann í járn.
Jæja, jæja, Brandon.
Ef ég hefði þjónað Guði eins vel og ég þjónaði konunginum...
...hefði hann ekki yfirgefið mig nú þegar ég er grár fyrir hærum.
Áfram.
Joan.
Mér þykir miður að þurfa að tilkynna yðar hátign...
...að ég get ekki haldið áfram að þjóna keisaranum við hirðina hér.
Það er svo mikið hatur hér á öllu sem er heilagt og satt...
...að þeir sem tala um það af óskammfeilni hafa hrakið mig í burtu.
Þetta er ekki þér að kenna.
Þú hefur ávallt þjónað mér af visku og góðmennsku.
Ég mun ekki gleyma því.
Sendu frænda mínum ást mína.
Ég mun segja hans hágöfga um hlutskipti þitt...
...og um meinfýsi og illmennsku hans hátignar í þinn garð.
Já, segðu honum.
En líka þetta, vegna ástar minnar á þessu landi og honum líka.
Hann má ekki nota herafla gegn hans hátign eða fólki hans.
Það væri synd gegn samvisku minni og gegn Guði.
Drottinn, við höfum ekki talað saman...
...eins lengi eða oft og við hefðum átt.
Ég hef oft sinnt öðrum hlutum.
Ef ég vildi fyrirgefningu, ætti ég að biðja um hana...
...en vegna alls þess sem ég hef gert...
...og vegna alls þess sem ég á ógert, er enga fyrirgefningu að hafa.
En samt, ég tel mig ekki vera vondan mann.
Þó að vondir menn biðji hærra...
...og óski yfirbótar...
...og telji sig vera nærri himnaríki en mig.
Ég mun ekki sjá hlið þess, Drottinn.
Né heyra sæt orð þín um sáluhjálp.
Ég hef séð eilífðina, ég sver það...
...en það var í draumi, og að morgni var hún horfin.
Ég veit sjálfur hvað ég er.
Og ég kasta aumri sálu minni á fyrirgefningu þína...
...í þeirri fullvissu að ég eigi enga slíka skilið...
...úr ástríkum höndum þínum.
Velkominn til helvítis.
Herra Cromwell.
Hátign...
Wolsey kardináli er dauður.
Mér þykir leitt að heyra það.
Ég óska að hann hefði lifað.
Hvernig dó hann?
Hann tók eigið líf.
Það má aldrei fréttast. Skilur þú mig?
Enginn. Aldrei.
Ég lýk við leikinn og við tölum saman.
Farðu.
Farðu!
Sir Thomas, ég heyrði rétt í þessu.
Samkvæmt skipun hans hátignar, hafa 15 háttsettir prestar...
...verið handteknir fyrir að viðurkenna yfirvald Wolsey.
Einnig eru lög fyrir þinginu...
...sem viðurkenna að í jarðneskum og andlegum málefnum...
...sé konungurinn ofar lögum og standi aðeins Guði reikningsskil.
Hvað er hægt að gera?
Ég minnist þess sem Wolsey sagði mér einu sinni.
Ég ætti bara að segja konunginum hvað hann ætti en ekki hvað hann mætti gera.
„Því ef ljónið þekkir eigin styrk getur enginn maður stjórnað því.“
Við stöndum á brún hyldýpisins.
Guð veit hvað verður um okkur.
Ég vil þig.
-Ég er að fá það. -Nei, þú mátt ekki.
Kannski getur þú fundið leið til þess halda áhuga hans vakandi?